title: Komisijas Direktīva 2010/20/ES ( 2010. gada 9. marts ), ar ko groza Padomes Direktīvu 91/414/EEK, lai svītrotu tolilfluanīdu kā darbīgo vielu, un par tādu augu aizsardzības līdzekļu atļauju atsaukšanu, kuru sastāvā ir minētā viela (Dokuments attiecas uz EEZ)

text:
               10.3.2010

               LV

               Eiropas Savienības Oficiālais Vēstnesis

               L 60/20

         KOMISIJAS DIREKTĪVA 2010/20/ES
   (2010. gada 9. marts),
   ar ko groza Padomes Direktīvu 91/414/EEK, lai svītrotu tolilfluanīdu kā darbīgo vielu, un par tādu augu aizsardzības līdzekļu atļauju atsaukšanu, kuru sastāvā ir minētā viela
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punkta trešo ievilkumu,
   tā kā:

               (1)

               Tolilfluanīds ir iekļauts Direktīvas 91/414/EEK I pielikumā, kurā noteikts to darbīgo vielu saraksts, kuras atļauts lietot augu aizsardzības līdzekļos.

               (2)

               Ar Komisijas 2007. gada 4. maija Lēmumu 2007/322/EK, ar ko nosaka aizsardzības pasākumus par tādu augu aizsardzības līdzekļu lietošanu, kuru sastāvā ir tolilfluanīds, kas izraisa dzeramā ūdens piesārņojumu (2), tika nolemts, ka dalībvalstis, kurās lieto ozonu dzeramā ūdens apstrādei, aizliedz jebkuru tolilfluanīda lietošanas veidu, kas var izraisīt dzeramā ūdens piesārņojumu ar nitrozamīniem. Minētā pasākuma pamatā bija atklājums, ka šādas apstrādes dēļ minētās darbīgās vielas metabolīts N,N-dimetilsulfamīds var pārveidoties par nitrozamīniem, kuri ir kaitīgi cilvēka veselībai.

               (3)

               Saskaņā ar Lēmumu 2007/322/EK dalībvalstīm turpmāk bija jānodrošina, ka pieteikuma iesniedzējs, pēc kura pieprasījuma tolilfluanīdu iekļāva Direktīvas 91/414/EEK I pielikumā, iesniedz pētījumus par šīs darbīgās vielas izskalošanās īpašībām un nosacījumiem, kādos nitrozamīnu veidošanās nenotiek.

               (4)

               Pieteikuma iesniedzējs Bayer CropScience2007. gada 5. jūlijā iesniedza ziņotājai dalībvalstij prasītos pētījumus, ietverot pētījumus un informāciju par metabolīta N,N-dimetilsulfamīda fizikālo, ķīmisko un toksikoloģisko apriti un uzvedību, kā arī par tā ekotoksikoloģiskajām īpašībām.

               (5)

               Ziņotāja dalībvalsts 2008. gada 20. februārī Komisijai iesniedza novērtējuma ziņojuma papildinājumu saistībā ar minēto pētījumu un informācijas novērtējumu. Dalībvalstis un Komisija 2010. gada 22. janvārī šo papildinājumu pārskatīja Pārtikas aprites un dzīvnieku veselības pastāvīgajā komitejā.

               (6)

               Šajā papildinājumā tika secināts, ka bažas par tolilfluanīda izskalošanās īpašībām un nitrozamīnu veidošanos nevar novērst. Turklāt tika konstatēts, ka tolilfluanīdu saturošu augu aizsardzības līdzekļu lietošana var izraisīt nepieļaujamu metabolīta N,N-dimetilsulfamīda koncentrāciju gruntsūdeņos. Līdz ar to secināja, ka tolilfluanīds vairs neatbilst Direktīvas 91/414/EEK 5. panta 1. punkta a) un b) apakšpunkta prasībām.

               (7)

               Pieteikuma iesniedzējs iesniedza atsauksmes par novērtējuma ziņojuma papildinājumu. Šīs atsauksmes tika rūpīgi izskatītas. Tomēr, neraugoties uz pieteikuma iesniedzēja minētajiem argumentiem, konstatētās bažas nevarēja novērst un novērtējumi, kurus veica, pamatojoties uz iesniegto un izvērtēto informāciju, neliecina, ka saskaņā ar paredzētajiem lietošanas nosacījumiem tolilfluanīdu saturoši augu aizsardzības līdzekļi kopumā atbilstu Direktīvas 91/414/EEK 5. panta 1. punkta a) un b) apakšpunkta prasībām.

               (8)

               Tāpēc tolilfluanīds ir jāsvītro no Direktīvas 91/414/EEK I pielikuma.

               (9)

               Jāveic pasākumi, lai iespējami īsā noteiktā laika posmā atsauktu un nepagarinātu atļaujas augu aizsardzības līdzekļiem, kuru sastāvā ir tolilfluanīds, un šādiem augu aizsardzības līdzekļiem neizsniegtu jaunas atļaujas.

               (10)

               Ņemot vērā minētās darbīgās vielas radīto risku veidu, jebkuram papildlaikam, ko dalībvalsts piešķir to augu aizsardzības līdzekļu esošo krājumu likvidēšanai, glabāšanai, laišanai tirgū un lietošanai, kuru sastāvā ir tolilfluanīds, jābūt iespējami īsam un tam jābeidzas vēlākais vienu gadu pēc šīs direktīvas spēkā stāšanās datuma.

               (11)

               Šī direktīva neierobežo iespēju iesniegt pieteikumus attiecībā uz tolilfluanīdu saskaņā ar Direktīvas 91/414/EEK 6. panta 2. punktu ar nolūku to iekļaut minētās direktīvas I pielikumā.

               (12)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Svītro Direktīvas 91/414/EEK I pielikuma 122. rindu attiecībā uz tolilfluanīdu.
   2. pants
   Vēlākais līdz 2010. gada 31. augustam dalībvalstis pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2010. gada 1. septembra.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   3. pants
   Dalībvalstis nodrošina, ka:

               a)

               atļaujas augu aizsardzības līdzekļiem, kuru sastāvā ir tolilfluanīds, atsauc vēlākais līdz 2010. gada 30. novembrim;

               b)

               no 2010. gada 1. decembra augu aizsardzības līdzekļiem, kuru sastāvā ir tolilfluanīds, atļaujas nepiešķir un neatjauno.

         4. pants
   Jebkurš papildperiods, ko dalībvalstis piešķir saskaņā ar Direktīvas 91/414/EEK 4. panta 6. punktu, ir iespējami īss un beidzas vēlākais 2011. gada 31. maijā.
   5. pants
   Šī direktīva stājas spēkā 2010. gada 1. jūnijā.
   6. pants
   Šī direktīva ir adresēta dalībvalstīm.

      Briselē, 2010. gada 9. martā

            Komisijas vārdā –

            priekšsēdētājs

         José Manuel BARROSO

      (1)  OV L 230, 19.8.1991., 1. lpp.

      (2)  OV L 119, 9.5.2007., 49. lpp.


title: Eiropas Parlamenta un Padomes Direktīva 2005/84/EK ( 2005. gada 14. decembris ), ar ko divdesmit otro reizi groza Padomes Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (ftalāti rotaļlietās un bērnu aprūpes precēs)

text:
               27.12.2005

               LV

               Eiropas Savienības Oficiālais Vēstnesis

               L 344/40

      EIROPAS PARLAMENTA UN PADOMES DIREKTĪVA 2005/84/EK

   (2005. gada 14. decembris),
   ar ko divdesmit otro reizi groza Padomes Direktīvu 76/769/EEK par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem (ftalāti rotaļlietās un bērnu aprūpes precēs)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 95. pantu,
   ņemot vērā Komisijas priekšlikumu (1),
   ņemot vērā Eiropas Ekonomikas un sociālo lietu komitejas atzinumu (2),
   saskaņā ar Līguma 251. pantā noteikto procedūru (3),
   tā kā:

               (1)

               Ar Līguma 14. pantu ir izveidota telpa bez iekšējām robežām, kurā tiek nodrošināta preču, personu, pakalpojumu un kapitāla brīva aprite.

               (2)

               Iekšēja tirgus darbībai būtu jāuzlabo dzīves kvalitāte, veselības aizsardzība un patērētāju drošība. Šī direktīva atbilst prasībām, ka – nosakot un ieviešot Kopienas politiku un darbības - augstā līmenī jānodrošina veselības aizsardzība un patērētāju aizsardzība.

               (3)

               Būtu jāaizliedz dažu ftalātu izmantošana rotaļlietās un bērnu aprūpes precēs, kuras izgatavotas no plastificēta materiāla vai kurās ir plastificēta materiāla detaļas, jo daži noteikti ftalāti izraisa vai var potenciāli radīt risku bērnu veselībai. Tomēr rotaļlietas un bērnu aprūpes preces, kuras ir izgatavotas no noteiktu ftalātu saturoša plastificēta materiāla vai kurās ir šāda veida plastificēta materiāla detaļas, un kuras bērns var ielikt mutē, kaut arī tās nav paredzētas šim nolūkam, noteiktos gadījumos var būt bīstamas mazu bērnu veselībai.

               (4)

               Toksikoloģijas, ekotoksikoloģijas un vides zinātniskā komiteja (SCTEE) pēc apspriešanās ar Komisiju sniegusi atzinumus par risku, ko šie ftalāti rada veselībai.

               (5)

               Komisijas Ieteikums 98/485/EK (1998. gada 1. jūlijs) par bērnu aprūpes precēm un rotaļlietām, kuras domātas bērniem līdz trīs gadu vecumam un paredzēts bāzt mutē, un kuras izgatavotas no atsevišķus ftalātus saturoša plastificēta PVH (4), aicināja dalībvalstis veikt pasākumus, lai augstā līmenī nodrošinātu bērnu veselības aizsardzību saistībā ar šiem ražojumiem.

               (6)

               Kopš 1999. gada sešu ftalātu lietošanai rotaļlietās un bērnu aprūpes precēs, kuras domātas bērniem līdz trīs gadu vecumam un kuras paredzēts bāzt mutē, Eiropas Savienības līmenī noteikts pagaidu aizliegums pēc tam, kad saskaņā ar Padomes Direktīvu 92/59/EEK (1992. gada 29. jūnijs) par produktu vispārējo nekaitīgumu (5) tika pieņemts Komisijas Lēmums 1999/815/EK (6). Minētais lēmums tiek regulāri atjaunināts.

               (7)

               Ierobežojumi, ko atsevišķas dalībvalstis jau pieņēmušas attiecībā uz rotaļlietu un bērnu aprūpes preču laišanu tirgū saistībā ar to sastāvā esošajiem ftalātiem, tieši ietekmē iekšējā tirgus izveides pabeigšanu un tā darbību. Tādēļ ir nepieciešams tuvināt dalībvalstu tiesību aktus šajā jomā un attiecīgi grozīt Direktīvas 76/769/EEK (7) I pielikumu.

               (8)

               Ja zinātnisks novērtējums neļauj pietiekami noteikti konstatēt risku, būtu jāievēro piesardzības princips, lai nodrošinātu veselības aizsardzību augstā līmenī, jo īpaši attiecībā uz bērniem.

               (9)

               Bērni kā organismi attīstības stadijā ir īpaši jūtīgi pret reprotoksiskām vielām. Tādēļ būtu cik vien iespējams jāsamazina bērnu pakļaušana visiem šo vielu emisiju avotiem, no kuriem praktiski iespējams izvairīties, jo īpaši emisijām no precēm, ko bērni bāž mutē.

               (10)

               Veicot riska novērtēšanu un/vai saskaņā ar Padomes Direktīvu 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu (8) di–(2–etilheksil) ftalāts (DEHP), dibutilftalāts (DBP) un benzilbutilftalāts (BBP) identificēti kā reprotoksiskas vielas, un tādēļ tie iekļauti reprotoksisko vielu 2. kategorijā.

               (11)

               Zinātniskās informācijas par diizononilftalātu (DINP), diizodecilftalātu (DIDP) un dinoktilftalātu (DNOP) vai nu nav, vai arī tā ir pretrunīga, taču nevar izslēgt to, ka tie ir potenciāli bīstami, ja tiek izmantoti rotaļlietās un bērnu aprūpes precēs, kuras pēc definīcijas tiek ražotas bērniem.

               (12)

               Neskaidrības šo ftalātu iedarbības novērtējumā, piemēram, mutē atrašanās ilgums un emisiju iedarbība no citiem avotiem, prasa ņemt vērā piesardzības apsvērumus. Tādēļ būtu jāievieš ierobežojumi šo ftalātu izmantošanai rotaļlietās un bērnu aprūpes precēs, kā arī šo preču tirdzniecībai. Tomēr proporcionalitātes iemeslu dēļ ierobežojumiem attiecībā uz DINP, DIDP un DNOP vajadzētu būt mazāk stingriem nekā tiem, kas ierosināti attiecībā uz DEHP, DBP un BBP.

               (13)

               Komisijai būtu jāpārskata to preču, it īpaši medicīnas aprīkojuma, pielietojums, kuras ir izgatavotas no cilvēkiem bīstama plastificēta materiāla vai kurās ir šāda veida plastificēta materiāla detaļas.

               (14)

               Saskaņā ar Komisijas paziņojumu par piesardzības principu pasākumi, ko veic saskaņā ar šo principu, būtu jāpārskata, ņemot vērā jaunāko zinātnisko informāciju.

               (15)

               Komisijai sadarbībā ar dalībvalstu iestādēm, kas atbildīgas par rotaļlietu un bērnu aprūpes preču tirgus uzraudzību un piemērošanu, un saziņā ar attiecīgajām ražotāju un importētāju organizācijām, būtu jāuzrauga ftalātu un citu vielu izmantošana par plastifikatoriem rotaļlietās un bērnu aprūpes precēs.

               (16)

               Direktīvas 76/769/EEK piemērošanas nolūkā būtu jādefinē termins “bērnu aprūpes prece”.

               (17)

               Saskaņā ar 34. punktu Iestāžu nolīgumā par labāku likumdošanas procesu (9) dalībvalstīm ir ieteikts gan savām vajadzībām, gan Kopienas interesēs izstrādāt savas tabulas, kas pēc iespējas precīzāk atspoguļotu atbilstību starp šo direktīvu un tās transponēšanas pasākumiem, un padarīt tās publiski pieejamas.

               (18)

               Komisija pārskatīs Direktīvas 76/769/EEK I pielikumā uzskaitīto ftalātu izmantošanu citos ražojumos, kad būs pabeigts riska novērtējums saskaņā ar Padomes Regulu (EEK) Nr. 793/93 (1993. gada 23. marts) par esošo vielu riska faktoru novērtējumu un kontroli (10).

               (19)

               šo direktīvu piemēro, neskarot Kopienas normas, ar ko nosaka minimālās prasības darbinieku aizsardzībai un kas ietvertas Padomes Direktīvā 89/391/EEK (1989. gada 12. jūnijs) par pasākumu ieviešanu, lai uzlabotu darba ņēmēju drošību un veselības aizsardzību darbā (11), un uz to balstītās atsevišķās direktīvās, jo īpaši Padomes Direktīvā 90/394/EEK (1990. gada 28. jūnijs) par darba ņēmēju aizsardzību pret riska faktoriem, kas saistīti ar pakļaušanu kancerogēnu iedarbībai darbā (12), un Padomes Direktīvā 98/24/EK (1998. gada 7. aprīlis) par darba ņēmēju veselības un drošības aizsardzību pret risku, kas saistīts ar ķimikāliju izmantošanu darbā (13).

         IR PIEŅĒMUŠI ŠO DIREKTĪVU.
   1. pants
   Ar šo Direktīvu 76/769/EEK groza šādi:

               1.

               Direktīvas 1. panta 3. punktam pievieno šādu apakšpunktu:

                           “c)

                           “bērnu aprūpes prece” ir izstrādājums, kas paredzēts veicināt bērnu iemigšanu, bērnu nomierināšanai, higiēnai, barošanai vai domāts bērniem sūkāšanai.”

               2.

               Direktīvas I pielikumu groza, kā izklāstīts šīs direktīvas pielikumā.

         2. pants
   Komisija līdz 2010. gada 16. janvārim atkārtoti izvērtē pasākumus, kas paredzēti Direktīvā 76/769/EEK, kā tā grozīta ar šo direktīvu, ņemot vērā jaunāko zinātnisko informāciju par šīs direktīvas pielikumā aprakstītajām vielām un to aizstājējiem, un, ja tam ir pamatojums, šos pasākumus attiecīgi maina.
   3. pants
   1.   Dalībvalstis līdz 2006. gada 16. jūlijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.
   Tās piemēro šos aktus no 2007. gada 16. janvāra.
   Kad dalībvalstis pieņem šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka paņēmienus, kā izdarīt šādas atsauces.
   2.   Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, uz kuru attiecas šī direktīva.
   4. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   5. pants
   Šī direktīva ir adresēta dalībvalstīm.

      Strasbūrā, 2005. gada 14. decembrī.

            Eiropas Parlamenta vārdā –

            priekšsēdētājs

         J. BORRELL FONTELLES

            Padomes vārdā –

            priekšsēdētājs

         C. CLARKE

      (1)  OV C 116 E, 26.4.2000., 14. lpp.

      (2)  OV C 117, 26.4.2000., 59. lpp.

      (3)  Eiropas Parlamenta 2000. gada 6. jūlija Atzinums (OV C 121, 24.4.2001., 410. lpp.), Padomes 2005. gada 4. aprīļa Kopējā nostāja (OV C 144 E, 14.6.2005., 24. lpp.), Eiropas Parlamenta 2005. gada 5. jūlija Nostāja (Oficiālajā Vēstnesī vēl nav publicēta) un Padomes 2005. gada 23. novembra Lēmums.

      (4)  OV L 217, 5.8.1998., 35. lpp.

      (5)  OV L 228, 11.8.1992., 24. lpp. Direktīva atcelta ar Eiropas Parlamenta un Padomes Direktīvu 2001/95/EK (OV L 11, 15.1.2002., 4. lpp.).

      (6)  OV L 315, 9.12.1999., 46. lpp. Lēmumā jaunākie grozījumi izdarīti ar Lēmumu 2004/781/EK (OV L 344, 20.11.2004., 35. lpp.).

      (7)  OV L 262, 27.9.1976., 201. lpp. Direktīvā jaunākie grozījumi izdarīti ar Komisijas Direktīvu 2004/98/EK (OV L 305, 1.10.2004., 63. lpp.).

      (8)  OV 196, 16.8.1967., 1. lpp. Direktīvā jaunākie grozījumi izdarīti ar Komisijas Direktīvu 2004/73/EK (OV L 152, 30.4.2004., 1. lpp.).

      (9)  OV C 321, 31.12.2003., 1. lpp.

      (10)  OV L 84, 5.4.1993., 1. lpp. Regulā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).

      (11)  OV L 183, 29.6.1989., 1. lpp. Direktīvā grozījumi izdarīti ar Regulu (EK) Nr. 1882/2003.

      (12)  OV L 196, 26.7.1990., 1. lpp. Direktīva atcelta ar Eiropas Parlamenta un Padomes Direktīvu 2004/37/EK (OV L 158, 30.4.2004., 50. lpp.).

      (13)  OV L 131, 5.5.1998., 11. lpp.

      PIELIKUMS
      Direktīvas 76/769/EEK I pielikumam pievieno šādus punktus:

                     “[XX.] Turpmāk norādītie ftalāti (vai citi CAS– un EINECS numuri, kas attiecas uz šo vielu):

                                 di–(2–etilheksil) ftalāts (DEHP)

                                    CAS Nr. 117–81–7
                                 Einecs Nr. 204–211–0

                                 dibutilftalāts (DBP)

                                    CAS Nr. 84–74–2
                                 Einecs Nr. 201–557–4

                                 benzilbutilftalāts (BBP)
                                 CAS Nr. 85–68–7
                                 Einecs Nr. 201–622–7

                     Nedrīkst lietot kā vielas vai preparātu sastāvdaļas koncentrācijā, kas pārsniedz 0,1 % no plastificētā materiāla masas rotaļlietās un bērnu aprūpes precēs.
                     Rotaļlietas un bērnu aprūpes preces, kurās šo ftalātu koncentrācija pārsniedz iepriekšminēto ierobežojumu, nedrīkst laist tirgū.

                     [XX.a] Turpmāk norādītie ftalāti (vai citi CAS– un EINECS numuri, kas attiecas uz šo vielu):

                                 diizononilftalāts (DINP)
                                 CAS Nr. 28553–12–0 un 68515–48–0
                                 Einecs Nr. 249–079–5 un 271–090–9

                                 diizodecilftalāts (DIDP)
                                 CAS Nr. 26761–40–0 un 68515–49–1
                                 Einecs Nr. 247–977–1 un 271–091–4

                                 – dinoktilftalāts (DNOP)
                                 CAS Nr. 117–84–0
                                 Einecs Nr. 204–214–7

                     Nedrīkst lietot kā vielas vai preparātu sastāvdaļas koncentrācijā, kas pārsniedz 0,1 % no plastificētā materiāla masas rotaļlietās un bērnu aprūpes precēs, kuras bērni var bāzt mutē.
                     Rotaļlietas un bērnu aprūpes preces, kurās šo ftalātu koncentrācija pārsniedz iepriekšminēto ierobežojumu, nedrīkst laist tirgū.”


title: Komisijas Direktīva 93/72/EEK (1993. gada 1. septembris), ar ko deviņpadsmito reizi tehnikas attīstībai pielāgo Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu

text:
Svarīgs juridisks paziņojums

|

31993L0072

Oficiālais Vēstnesis L 258 , 16/10/1993 Lpp. 0029 - 0030 Speciālizdevums somu valodā: Nodaļa 13 Sējums 25 Lpp. 0040  Speciālizdevums zviedru valodā: Nodaļa 13 Sējums 25 Lpp. 0040

		Komisijas Direktīva 93/72/EEK(1993. gada 1. septembris),ar ko deviņpadsmito reizi tehnikas attīstībai pielāgo Padomes Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanuEIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1967. gada 27. jūnija Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu [1], kurā jaunākie grozījumi izdarīti ar Komisijas Direktīvu 93/21/EEK [2], un jo īpaši tās 28. un 29. pantu,tā kā Padomes Direktīvas 67/548/EEK I pielikumā ir bīstamu vielu saraksts ar konkrētām klasifikācijas un marķēšanas procedūru prasībām, kas attiecas uz katru vielu atsevišķi, un tā kā ar Padomes Direktīvu 92/32/EEK [3] ir izdarīti grozījumi noteikumos, kas attiecas uz bīstamo vielu klasifikāciju un marķēšanu;tā kā tāpēc jāpārskata dažu I pielikumā iekļauto vielu klasifikācija un turklāt vajadzības gadījumā I pielikumā jāiekļauj EEK numurs;tā kā Vācija ir lūgusi mainīt vairāku vielu marķējumu un attiecīgi informējusi Komisiju saskaņā ar 23. pantu Direktīvā 67/548/EEK, kurā grozījumi izdarīti ar Direktīvu 79/831/EEK [4];tā kā, izskatot minētajā I pielikumā iekļauto bīstamo vielu sarakstu, ir konstatēts, ka šis saraksts jāpielāgo, ievērojot zinātnes un tehnikas attīstību;tā kā šīs direktīvas noteikumi ir saskaņā ar atzinumu, ko sniegusi Komiteja, kura atbild par to, kā tehnikas attīstībai pielāgot direktīvas par tehnisko šķēršļu novēršanu bīstamu vielu un preparātu tirdzniecībā,IR PIEŅĒMUSI ŠO DIREKTĪVU.1. pantsDirektīvas 67/548/EEK I pielikumu aizstāj ar šīs direktīvas I pielikumu.2. pants1. Dalībvalstīs vēlākais līdz 1994. gada 1. jūlijam stājas spēkā normatīvie un administratīvie akti, kas vajadzīgi, lai izpildītu šīs direktīvas prasības.2. Par to dalībvalstis tūlīt informē Komisiju.3. Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka kārtību, kā izdarīt šādas atsauces.3. pantsŠī direktīva ir adresēta dalībvalstīm.Briselē, 1993. gada 1. septembrīKomisijas vārdā —Komisijas loceklisYannis Paleokrassas[1] OV 196, 16.8.1967., 1. lpp.[2] OV 110, 4.5.1993., 20. lpp.[3] OV L 154, 5.6.1992., 1. lpp.[4] OV L 259, 15.10.1979., 10. lpp.--------------------------------------------------PIELIKUMSPielikumu publicēs 1993. gada 16. oktobra Eiropas Kopienu Oficiālajā Vēstnesī L 258 A(Skat. paziņojumu šā Oficiālā Vēstneša aizmugurējā vāka iekšpusē)--------------------------------------------------


title: Komisijas Direktīva 2008/91/EK ( 2008. gada 29. septembris), ar ko groza Padomes Direktīvu 91/414/EEK, lai tajā iekļautu diuronu kā darbīgo vielu (Dokuments attiecas uz EEZ)

text:
               1.10.2008

               LV

               Eiropas Savienības Oficiālais Vēstnesis

               L 262/31

      KOMISIJAS DIREKTĪVA 2008/91/EK
   (2008. gada 29. septembris),
   ar ko groza Padomes Direktīvu 91/414/EEK, lai tajā iekļautu diuronu kā darbīgo vielu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Komisijas Regulā (EK) Nr. 451/2000 (2) un (EK) Nr. 703/2001 (3) paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas otrā posma īstenošanai un izveidots to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Minētajā sarakstā bija diurons. Ar Komisijas Lēmumu 2007/417/EK (4) nolēma, ka diurons nav iekļaujams Direktīvas 91/414/EEK I pielikumā.

               (2)

               Saskaņā ar Direktīvas 91/414/EEK 6. panta 2. punktu sākotnējais pieteikuma iesniedzējs 2007. gada 26. jūnijā iesniedza jaunu pieteikumu Dānijai, kura ar Regulu (EK) Nr. 451/2000 bija izraudzīta par ziņotāju dalībvalsti.

               (3)

               Dānija izvērtēja informāciju, ko bija iesniedzis pieteikuma iesniedzējs, un 2007. gada 15. novembrī sagatavoja papildu ziņojumu, kurā ieteica iekļaut minēto vielu I pielikumā.

               (4)

               Komisijas 2008. gada 17. janvāra Regula (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (5), stājās spēkā 2008. gada 25. janvārī. Diurona gadījumā ziņotāja dalībvalsts pabeidza pieteikuma iesniedzēja iesniegtās papildu informācijas vērtēšanu līdz minētās regulas spēkā stāšanās brīdim, ņemot vērā tos pašus kritērijus, kuri paredzēti regulas 15. pantā. Ņemot vērā šo situāciju, Komisija izvērtēja papildu ziņojumu un attiecīgos gadījumos novērtējuma ziņojuma projektu, kā arī dalībvalsts ieteikumu saskaņā ar Regulas (EK) Nr. 33/2008 20. pantu.

               (5)

               Dalībvalstis un Komisija pārskatīja šā pārskata ziņojuma projektu Pārtikas aprites un dzīvnieku veselības pastāvīgajā komitejā un 2008. gada 11. jūlijā to pabeidza kā Komisijas pārskata ziņojumu par diuronu. Tajā galvenā uzmanība pievērsta problēmām, kuru rezultāts ir neiekļaušana. Šīs problēmas ir nepieļaujama iedarbība uz operatoru, nepārliecinošs iespējamā riska novērtējums attiecībā uz gruntsūdeni, jo nav skaidrības par to, kas notiktu ar dažiem metabolītiem, kā arī tas, ka trūkst datu, kas apliecinātu, ka putniem un zīdītājiem radītais risks ir pieļaujams.

               (6)

               Minētajā ziņojumā ir teikts, ka saskaņā ar pieteikuma iesniedzēja norādījumiem tagad diurons jālieto ievērojami mazākā daudzumā. Tādējādi var apliecināt pieļaujamu iedarbības līmeni uz operatoru, dažos gadījumos lietojot aizsardzības līdzekļus. Saistībā ar risku attiecībā uz gruntsūdeni pieteikuma iesniedzējs ir noskaidrojis, kā sadalās daži metabolīti, un ziņotāja dalībvalsts to ir izskatījusi un piekritusi, ka, pārbaudot uz gruntsūdens paraugiem, netiek pārsniegta iedarbību izraisošā vērtība. Pamatojoties uz precīzākiem vērtējumiem, ko tagad ir iesniedzis pieteikuma iesniedzējs, putniem un zīdītājiem radīto risku var uzskatīt par pieļaujamu.

               (7)

               Tātad papildu dati, ko iesniedzis pieteikuma iesniedzējs, ļauj izslēgt konkrētās problēmas, kuru rezultāts bija neiekļaušana. Citi atklāti zinātniski jautājumi nav radušies. Tādējādi uzskatīja, ka nav nepieciešams apspriesties ar Eiropas Pārtikas nekaitīguma iestādi.

               (8)

               Kā tika noskaidrots pēc dažādajām veiktajām pārbaudēm, var uzskatīt, ka augu aizsardzības līdzekļi, kas satur diuronu, kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, it īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi iekļaut diuronu minētās direktīvas I pielikumā, lai nodrošinātu, ka saskaņā ar minētās direktīvas noteikumiem visās dalībvalstīs var piešķirt atļaujas augu aizsardzības līdzekļiem, kas satur šo darbīgo vielu.

               (9)

               Tāpēc attiecīgi jāgroza Direktīva 91/414/EKK.

               (10)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Dalībvalstīs vēlākais līdz 2009. gada 31. martam stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara zināmu Komisijai minēto noteikumu tekstu, kā arī minēto noteikumu un šīs direktīvas atbilstības tabulu.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   3. pants
   Šī direktīva stājas spēkā 2008. gada 1. oktobrī.
   4. pants
   Šī direktīva ir adresēta dalībvalstīm.

      Briselē, 2008. gada 29. septembrī

            Komisijas vārdā —

            Komisijas locekle

         Androulla VASSILIOU

      (1)  OV L 230, 19.8.1991., 1. lpp.

      (2)  OV L 55, 29.2.2000., 25. lpp.

      (3)  OV L 98, 7.4.2001., 6. lpp.

      (4)  OV L 156, 16.6.2007., 32. lpp.

      (5)  OV L 15, 18.1.2008., 5. lpp.

      PIELIKUMS
      Direktīvas 91/414/EEK I pielikumā tabulas beigās pievieno šādu ierakstu:

                     Nr.

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Stāšanās spēkā

                     Iekļaušana ir spēkā līdz

                     Īpaši noteikumi

                     “198

                     Diurons

                        CAS Nr. 330-54-1

                        Cipac Nr. 100

                     3-(3,4-dihlorofenil)-1,1-dimetilurīnviela

                     ≥ 930 g/kg

                     2008. gada 1. oktobris

                     2018. gada 30. septembris

                     A   DAĻA
                     Var atļaut izmantot tikai kā herbicīdu devās, kas nepārsniedz 0,5 kg/ha (vidēji uz platību).
                     B   DAĻA
                     Lai īstenotu VI pielikuma vienotos principus, ņem vērā pārskata ziņojuma secinājumus par diuronu un jo īpaši tā I un II papildinājumu, ko 2008. gada 11. jūlijā pabeidza Pārtikas aprites un dzīvnieku veselības pastāvīgā komiteja.
                     Vispārējā novērtējumā dalībvalstīm īpaša uzmanība jāpievērš šādiem aspektiem:

                                 —

                                 operatoru drošībai gadījumos, kad lietošanas apstākļi attiecīgos gadījumos paredz individuālās aizsardzības līdzekļu lietošanu,

                                 —

                                 ūdensdzīvnieku un blakussugu augu aizsardzībai.

                           Atļaujas piešķiršanas nosacījumos vajadzības gadījumā ietver riska mazināšanas pasākumus.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Direktīva 2007/67/EK ( 2007. gada 22. novembris), ar ko groza Padomes Direktīvu 76/768/EEK par kosmētikas līdzekļiem, lai tās III pielikumu pielāgotu tehnikas attīstībai (Dokuments attiecas uz EEZ)

text:
               23.11.2007

               LV

               Eiropas Savienības Oficiālais Vēstnesis

               L 305/22

      KOMISIJAS DIREKTĪVA 2007/67/EK
   (2007. gada 22. novembris),
   ar ko groza Padomes Direktīvu 76/768/EEK par kosmētikas līdzekļiem, lai tās III pielikumu pielāgotu tehnikas attīstībai
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (1) un jo īpaši tās 8. panta 2. punktu,
   apspriedusies ar Zinātnisko komiteju patērētājiem paredzēto preču jautājumos,
   tā kā:

               (1)

               Saskaņā ar matu krāsvielu novērtēšanas stratēģiju ar dalībvalstīm un ieinteresētajām personām panāca vienošanos, ka 2005. gada jūlijs ir piemērots termiņš, lai Zinātniskajai komitejai patērētājiem paredzēto preču jautājumos (ZKPPPJ) iesniegtu papildu informāciju par matu krāsvielām, kas minētas Direktīvas 76/768/EEK III pielikuma 2. daļā.

               (2)

               Ar Komisijas 2006. gada 19. jūlija Direktīvu 2006/65/EK, ar ko groza Padomes Direktīvu 76/768/EEK par kosmētikas līdzekļiem, lai pielāgotu tās II un III pielikumu tehnikas attīstībai (2), līdz 2007. gada 31. decembrim pagarināja pagaidu izmantošanas atļauju piecdesmit sešām matu krāsvielām, kas minētas III pielikuma 2. daļā.

               (3)

               Par četrpadsmit Direktīvas 76/768/EEK III pielikuma 2. daļā minētām matu krāsvielām papildu informācija nav iesniegta. Tādēļ to lietošanu matu krāsošanas līdzekļos aizliedza ar Direktīvu 2007/54/EK.

               (4)

               Par četrdesmit divām Direktīvas 76/768/EEK III pielikuma 2. daļā minētām matu krāsvielām papildu informāciju iesniedza ražošanas nozare. Šo informāciju pašreiz novērtē ZKPPPJ. Galīgos noteikumus par minētajām matu krāsvielām pieņems, pamatojoties uz minēto novērtējumu, un šo noteikumu ieviešanu dalībvalstu tiesību aktos veiks ne vēlāk kā 2009. gada 31. decembrī. Tādēļ atļauja to pagaidu izmantošanai kosmētikas līdzekļos, ievērojot III pielikuma 2. daļā paredzētos ierobežojumus un nosacījumus, jāpagarina līdz 2009. gada 31. decembrim.

               (5)

               Tādēļ Direktīvas 76/768/EEK III pielikums ir attiecīgi jāgroza.

               (6)

               Šajā direktīvā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Ierakstos ar atsauces numuru 3, 4, 5, 6, 7, 9, 10, 11, 12, 14, 16, 18, 19, 20, 21, 22, 24, 25, 26, 27, 28, 29, 31, 32, 33, 34, 35, 36, 37, 38, 39, 44, 47, 48, 49, 50, 55, 56, 57, 58, 59 un 60 Direktīvas 76/768/EEK III pielikuma 2. daļas g slejā datumu “31.12.2007.” aizstāj ar “31.12.2009.”.
   2. pants
   1.   Dalībvalstis vēlākais līdz 2007. gada 31. decembrim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis nekavējoties dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Dalībvalstis piemēro šos noteikumus no 2008. gada 1. janvāra.
   Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka to, kā izdarīt šādas atsauces.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2007. gada 22. novembrī

            Komisijas vārdā —

            priekšsēdētāja vietnieks

         Günter VERHEUGEN

      (1)  OV L 262, 27.9.1976., 169. lpp. Direktīvā jaunākie grozījumi izdarīti ar Komisijas Direktīvu 2007/54/EK (OV L 226, 30.8.2007., 21. lpp.).

      (2)  OV L 198, 20.7.2006., 11. lpp.


title: Komisijas Direktīva 2001/49/EK (2001. gada 28. jūnijs), ar ko groza I pielikumu Padomes Direktīvai 91/414/EEK attiecībā uz augu aizsardzības līdzekļu laišanu tirgū, lai kā aktīvu vielu tajā iekļautu DPX KE 459 (flupirsulfuronmetilu)

text:
Svarīgs juridisks paziņojums

|

32001L0049

Oficiālais Vēstnesis L 176 , 29/06/2001 Lpp. 0061 - 0063

		Komisijas Direktīva 2001/49/EK(2001. gada 28. jūnijs),ar ko groza I pielikumu Padomes Direktīvai 91/414/EEK attiecībā uz augu aizsardzības līdzekļu laišanu tirgū, lai kā aktīvu vielu tajā iekļautu DPX KE 459 (flupirsulfuronmetilu)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2001/236/EK [2], un jo īpaši tās 6. panta 1. punktu,tā kā:(1) Saskaņā ar Direktīvas 91/414/EEK (turpmāk "Direktīva") 6. panta 2. punktu Francija 1995. gada 26. oktobrī saņēma no Du Pont de Nemours SAS (pieteikuma iesniedzējs) pieteikumu par aktīvās vielas DPX KE 459 (flupirsulfuronmetila) iekļaušanu Direktīvas I pielikumā.(2) Saskaņā ar Direktīvas 6. panta 3. punkta noteikumiem Komisija ar savu Lēmumu 97/164/EK [3] apstiprināja, ka dokumentāciju, kas iesniegta par flupirsulfuronmetilu, principā varētu uzskatīt par tādu, kas apmierina II pielikuma datu un informācijas prasības un attiecībā uz augu aizsardzības līdzekli, kas satur šo aktīvo vielu, Direktīvas III pielikuma prasības.(3) Saskaņā ar Direktīvas 6. panta 2. un 4. punktu un rīkojoties kā izraudzītā ziņotāja dalībvalsts, Francija ir novērtējusi flupirsulfuronmetila iedarbību uz cilvēku un dzīvnieku veselību un vidi saistībā ar pieteikuma iesniedzēja piedāvātajiem izmantošanas veidiem un 1997. gada 2. decembrī iesniegusi Komisijai novērtējuma ziņojuma projektu par šo vielu.(4) Dokumentācija un informācija par pārskatu par flupirsulfuronmetilu 1999. gada 15. jūlijā tika iesniegta Augu zinātniskajai komitejai. Šī komiteja sniedza atzinumu 2000. gada 20. novembrī [4].(5) Ņemot vērā šīs pārbaudes, augu aizsardzības līdzekļi, kas satur flupirsulfuronmetilu, šķiet, vispār atbilst Direktīvas 5. panta 1. un 3. punkta prasībām, it īpaši attiecībā uz izmantošanas veidiem, kas pārbaudīti un sīki aprakstīti Komisijas pārskata ziņojumos. Tādēļ minētā aktīvā viela jāiekļauj Direktīvas I pielikumā, lai nodrošinātu, ka visās dalībvalstīs var piešķirt atļaujas par augu aizsardzības līdzekļiem, kas satur šo vielu, saskaņā ar minēto Direktīvu.(6) Pēc vielas iekļaušanas ir jāparedz saprātīgs laika posms, lai dalībvalstis varētu īstenot Direktīvas noteikumus un jo īpaši pārskatītu pagaidu atļaujas attiecībā uz augu aizsardzības līdzekļiem, kas satur flupirsulfuronmetilu, kuras jāaizstāj ar atļaujām saskaņā ar Direktīvas 91/414/EEK 4. pantu. Augu aizsardzības līdzekļiem, kas satur flupirsulfuronmetilu un citas I pielikumā iekļautās aktīvās vielas, var būt vajadzīgs garāks laika posms.(7) Šis pārskata ziņojums ir vajadzīgs, lai dalībvalstis pienācīgi īstenotu vienotos principus, kas noteikti vairākās Direktīvas VI pielikuma nodaļās, kuri attiecas uz datu novērtējumu, kas iesniegti, lai iekļautu aktīvo vielu Direktīvas I pielikumā. Ir lietderīgi noteikt, ka gatavo pārskata ziņojumu (izņemot konfidenciālu informāciju Direktīvas 14. panta nozīmē) dalībvalstis tur pieejamu, lai ar to varētu iepazīties jebkura ieinteresētā puse.(8) Ja šis pārskata ziņojums jāatjaunina, ņemot vērā zinātnes un tehnikas sasniegumus, jāgroza arī nosacījumi attiecībā uz flupirsulfuronmetila iekļaušanu Direktīvas I pielikumā saskaņā ar Direktīvā noteikto procedūru.(9) Šajā direktīvā noteiktie pasākumi atbilst Pastāvīgās augu veselības komitejas atzinumam, ko tā sniegusi 2001. gada 27. aprīlī,IR PIEŅĒMUSI ŠO DIREKTĪVU.1. pantsKā noteikts šīs direktīvas pielikumā, tabula Direktīvas 91/414/EEK I pielikumā ir jāgroza, lai tajā iekļautu DPX KE 459 (flupirsulfuronmetilu).2. pantsDalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības, vēlākais, līdz 2001. gada 31. decembrim. Tās par to tūlīt informē Komisiju.Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālās publikācijas gadījumā. Dalībvalstis nosaka, kā izdarāma šāda atsauce.3. pantsTomēr attiecībā uz esošo pagaidu atļauju pārskatīšanu, kas piešķirtas sakarā ar pārskata ziņojumu un lai piemērotu Direktīvas 91/414/EEK VI pielikuma vienotos principus, pagaidu atļaujas ir jāatsauc un, ja vajadzīgs, jāaizstāj ar pilnīgu atļauju līdz 2002. gada 30. novembrim. Tomēr augu aizsardzības līdzekļiem, kas satur DPX KE 459 (flupirsulfuronmetilu) un vēl citu aktīvu vielu, kas nav vēl iekļauta I pielikumā, iepriekš minētais periods ir jāpagarina, lai nodrošinātu ilgāku ieviešanas periodu, kā noteikts direktīvā, ar kuru groza Direktīvas 91/414/EEK I pielikumu, par citu vielu iekļaušanu pielikumā.4. pantsDalībvalstis tur pieejamu pārskata ziņojumu attiecībā uz DPX KE 459 flupirsulfuronmetilu (izņemot konfidenciālu informāciju Direktīvas 14. panta nozīmē), lai ieinteresētās puses pēc īpaša pieprasījuma varētu savā starpā konsultēties vai vismaz ar to iepazīties.5. pantsŠī direktīva stājas spēkā 2001. gada 1. jūlijā.6. pantsŠī direktīva ir adresēta dalībvalstīm.Briselē, 2001. gada 28. jūnijāKomisijas vārdā –Komisijas loceklisDavid Byrne[1] OV L 230, 19.8.1991., 1. lpp.[2] OV L 164, 20.6.2001., 1. lpp.[3] OV L 64, 5.3.1997., 7. lpp.[4] Augu zinātniskās komitejas atzinums attiecībā uz flupirsulfuronmetila novērtējumu saistībā ar Direktīvu 91/414/EEK attiecībā uz augu aizsardzības līdzekļu laišanu tirgū. SCP/FLUPYR/002, pabeigts 2000. gada 11. decembrī.--------------------------------------------------PIELIKUMSJAUNAIS IERAKSTS TABULĀ DIREKTĪVAS 91/414/EEK I PIELIKUMĀ"Nr. | Parastais nosaukums, identifikācijas numuri | IUPAC nosaukums | Tīrība | Stāšanās spēkā | Iekļaušana ir spēkā līdz | Īpaši noteikumi || DPX KE 459 (flupirsulfuronmetils) CAS Nr. 144740-54-5 CIPAC Nr. 577 | 2-(4,6-dimetoksipirimidīn-2-ilkarbamoilsulfamoil)-6-trifluormetilnikotināta mononātrija sāls | 903 g/kg | 2001. gada 1. jūlijs | 2011. gada 30. jūnijs | Atļauts lietot tikai kā herbicīdu. Pieņemot lēmumus saskaņā ar vienotajiem principiem, dalībvalstīm īpaša uzmanība jāpievērš gruntsūdeņu aizsardzībai. Pastāvīgās augu veselības komitejas sasaukšanas datums, kurā pārskata ziņojums tika precizēts: 2001. gada 27. aprīlis. |--------------------------------------------------


title: Council Directive 88/320/EEC of 9 June 1988 on the inspection and verification of Good Laboratory Practice (GLP)

text:
Avis juridique important

|

31988L0320

Official Journal L 145 , 11/06/1988 P. 0035 - 0037 Finnish special edition: Chapter 15 Volume 8 P. 0091  Swedish special edition: Chapter 15 Volume 8 P. 0091

Padomes Direktīva(1988. gada 7. jūnijs)par labas laboratoriju prakses (LLP) pārbaudi un apstiprināšanu(88/320/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 100.a pantu,ņemot vērā Komisijas priekšlikumu[1],sadarbībā ar Eiropas Parlamentu[2],ņemot vērā Ekonomikas un sociālo lietu komitejas atzinumu[3],tā kā, piemērojot standartizētus organizatoriskos procesus un nosacījumus, ar kuriem plāno, veic, reģistrē un paziņo laboratoriskos pētījumus, kuros veic ķīmisku vielu testēšanu, kas nav klīniska testēšana, lai aizsargātu cilvēku, dzīvniekus un vidi, turpmāk saukta "Laba laboratoriju prakse" (LLP), dalībvalstis var būt drošas attiecībā uz testos iegūto datu kvalitāti;tā kā 1981. gada 12. maija lēmuma 2. pielikumā par datu savstarpējo atzīšanu ķīmisku vielu novērtēšanā Ekonomiskās sadarbības un attīstības organizācijas (ESAO) padome pieņēmusi labas laboratoriju prakses principus, kas atzīti Kopienā un uzskaitīti Padomes Direktīvā 87/18/EEK (1986. gada 18. decembris) par normatīvo un administratīvo aktu saskaņošanu attiecībā uz labas laboratorijas prakses piemērošanas principiem un pārbaudēm saistībā ar to piemērošanu ķīmisko vielu testos[4];tā kā, veicot ķīmisku vielu testus, būtu vēlams, lai speciālisti un testēšanas laboratoriju resursi netiktu lieki izmantoti, ņemot vērā vajadzību dubultot testu skaitu, jo dažādās dalībvalstīs ir atšķirīgas laboratoriju prakses; tā kā tas īpaši attiecas uz dzīvnieku aizsardzību, kas prasa ierobežot eksperimentu skaitu ar dzīvniekiem saskaņā ar Padomes Direktīvu 86/609/EEK (1986. gada 24. novembris) par to dalībvalstu normatīvo un administratīvo aktu tuvināšanu, kas attiecas uz izmēģinājumos un citiem zinātniskiem nolūkiem izmantojamo dzīvnieku aizsardzību[5]; tā kā testu rezultātu, kas iegūti ar standarta un atzītām metodēm, savstarpēja atzīšana ir būtisks priekšnoteikums eksperimentu skaita samazināšanai šajā jomā;tā kā, lai tomēr nodrošinātu, ka vienas dalībvalsts laboratorijā iegūtie testu dati tiktu atzīti arī citās dalībvalstīs, jāparedz saskaņota pētījumu pārbaudes un laboratoriju apskašu sistēma, lai panāktu, ka tās strādātu pēc LLP nosacījumiem;tā kā dalībvalstis izraugās iestādes, kuru pienākums ir uzraudzīt atbilstību LLP;tā kā komiteja, kuras biedrus ieceļ dalībvalstis, palīdzēs Komisijai šīs direktīvas tehniskajā piemērošanā un sadarbosies tās centienos sekmēt preču brīvu apriti, dalībvalstīm savstarpēji atzīstot procedūras, kā uzraudzīt atbilstību LLP;tā kā šim nolūkam var izmantot komiteju, kas izveidota ar Padomes Direktīvu 67/548/EEK (1967. gada 27. jūnijs) par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu[6], kurā jaunākie grozījumi izdarīti ar Direktīvu 87/432/EEK[7];tā kā šī komiteja var palīdzēt Komisijai ne tikai piemērot šo direktīvu, bet arī sekmēt informācijas un pieredzes apmaiņu šajā jomā,IR PIEŅĒMUSI ŠO DIREKTĪVU.1. pants1. Šī direktīva attiecas uz to, kā tiek pārbaudīti un apstiprināti organizatoriskie procesi un nosacījumi, ar kuriem plāno, veic, reģistrē un paziņo laboratoriskos pētījumus, kuros saskaņā ar noteikumiem veic visu ķīmisko vielu (piem., kosmētisko līdzekļu, rūpniecisko ķimikāliju, zāļu, uztura piedevu, dzīvnieku barības piedevu, pesticīdu) testēšanu, kas nav klīniska testēšana, lai novērtētu šo produktu ietekmi uz cilvēku, dzīvniekiem un vidi.2. Šajā direktīvā minētā LLP ir aprakstīta Direktīvā 87/18/EEK.3. Šī direktīva nav saistīta ar testu rezultātu interpretāciju un novērtēšanu.2. pants1. Izmantojot 3. pantā noteikto procedūru, dalībvalstis pārbauda, vai to teritorijā esošas testēšanas laboratorijas, kas apgalvo, ka tās ķīmisko vielu testos ievēro LLP prasības, atbilst LLP.2. Ja ir izpildīti 1. punkta noteikumi, kā arī pārbaudes un apstiprināšanas rezultāti ir apmierinoši, tad attiecīgā dalībvalsts var vizēt laboratorijas deklarāciju, ka tā un tās veiktie testi atbilst LLP, ar tekstu "LLP atbilstības novērtējums saskaņā ar Direktīvu 88/320/EEK,  (datums)".3. pants1. Dalībvalstis izraugās iestādes, kas atbild par to teritorijā esošo laboratoriju apskates un laboratoriju veikto pētījumu pārbaudi, lai novērtētu atbilstību LLP.2. Šī panta 1. punktā minētās iestādes veic laboratoriju apskates un pētījumu pārbaudes saskaņā ar pielikumā izklāstītajiem noteikumiem.4. pants1. Katru gadu dalībvalstis sagatavo ziņojumu par LLP īstenošanu to teritorijā.Šajā ziņojumā ir apskatīto laboratoriju saraksts, datums, kad apskate tika veikta un īss apskates secinājumu apraksts.2. Ziņojumu katru gadu nodod Komisijai, vēlākais, līdz 31. martam. Komisija tos nosūta 7. pantā norādītajai komitejai. Komiteja var pieprasīt informāciju papildus tai, kas minēta 1. punktā.3. Dalībvalstis nodrošina, ka komerciāli svarīga un cita konfidenciāla informācija, kas tām kļūst zināma LLP atbilstības uzraudzības pasākumu rezultātā, ir pieejama tikai Komisijai, valsts pārvaldes un izraudzītām iestādēm, kā arī laboratorijai vai pētījuma sponsoram, kas tieši nodarbojas ar konkrēto apskati vai pētījuma pārbaudi.4. To laboratoriju nosaukumus, kurās izraudzīta iestāde veic apskates, LLP atbilstības statusu un dienas, kurās notiek laboratoriju apskates vai pētījumu pārbaudes, neuzskata par konfidenciālām.5. pants1. Neierobežojot 6. pantu, vienas dalībvalsts veikto laboratoriju apskašu un pētījumu pārbaužu rezultāti attiecībā uz atbilstību LLP ir saistoši citām dalībvalstīm.2. Ja dalībvalsts uzskata, ka laboratorija tās teritorijā, kas deklarē atbilstību LLP prasībām, patiesībā tām neatbilst tiktāl, ka tas jau varētu negatīvi ietekmēt tās veikto pētījumu viengabalainību vai autentiskumu, tā tūlīt informē Komisiju. Komisija informē pārējās dalībvalstis.6. pants1. Ja dalībvalstij ir pietiekami nopietns iemesls uzskatīt, ka laboratorija citā dalībvalstī, kas deklarē tās atbilstību LLP, kādu testu nav veikusi saskaņā ar LLP, tad tā no šīs dalībvalsts var pieprasīt papildu informāciju un jo īpaši pētījuma pārbaudi, iespējams, kopā ar jaunu apskati.Ja iesaistīto dalībvalstu starpā nav iespējams panākt vienošanos, tad šīs dalībvalstis tūlīt informē pārējās dalībvalstis un Komisiju, norādot sava lēmuma iemeslus.2. Komisija pēc iespējas drīzāk izskata dalībvalstu iesniegtos iemeslus komitejā; tad tā veic atbilstošos pasākumus saskaņā ar 8. pantā norādīto procedūru. Šajā sakarā tā no izraudzītām iestādēm dalībvalstīs var lūgt ekspertu atzinumus.3. Ja Komisija uzskata, ka šai direktīvai ir vajadzīgi grozījumi, lai atrisinātu 1. punktā minētos jautājumus, tad tā sāk 8. pantā noteikto procedūru, lai pieņemtu šos grozījumus.7. pants1. Komiteja, kas izveidota ar Direktīvas 67/548/EEK 20. pantu, turpmāk saukta "Komiteja", var izskatīt jebkuru jautājumu, ko tai nodevis tās priekšsēdētājs vai nu pēc savas ierosmes, vai arī pēc kādas dalībvalsts pārstāvja lūguma, par šīs direktīvas īstenošanu un jo īpaši attiecībā uz- dalībvalstu izraudzīto iestāžu sadarbību tehniskos un administratīvos jautājumos, kas rodas, īstenojot LLP, un- informācijas apmaiņu par inspektoriem organizētām mācībām.2. Šīs direktīvas 2. panta 2. punktā minētā vizēšanas teksta un šīs direktīvas pielikuma piemērošanai vajadzīgie grozījumi, lai ņemtu vērā tehnikas attīstību, tiek pieņemti saskaņā ar 8. pantā noteikto procedūru.8. pants1. Komisijas pārstāvis iesniedz Komitejai to pasākumu projektu, kas jāpieņem. Komiteja sniedz atzinumu par šo projektu laikā, ko priekšsēdētājs var noteikt atkarībā no jautājuma steidzamības. Atzinumu sniedz ar balsu vairākumu, kā Līguma 148. panta 2. punktā noteikts attiecībā uz lēmumiem, kuri Padomei jāpieņem pēc Komisijas priekšlikuma. Dalībvalstu pārstāvju balsis Komitejā vērtē, kā noteikts minētajā pantā. Priekšsēdētājs nebalso.2. Komisija pieņem paredzētos pasākumus, ja tie ir saskaņā ar Komitejas atzinumu.Ja paredzētie pasākumi nav saskaņā ar Komitejas atzinumu vai ja atzinums nav sniegts, tad Komisija tūlīt iesniedz Padomei priekšlikumu par veicamajiem pasākumiem. Padome pieņem lēmumu ar kvalificētu balsu vairākumu.3. Ja trijos mēnešos pēc priekšlikuma iesniegšanas Padome lēmumu nav pieņēmusi, tad Komisija pieņem ierosinātos pasākumus.9. pantsDalībvalstīs stājas spēkā normatīvie un administratīvie akti, kas vajadzīgi, lai vēlākais līdz 1989. gada 1. janvārim izpildītu šīs direktīvas prasības. Dalībvalstis par to tūlīt informē Komisiju.10. pantsŠī direktīva ir adresēta dalībvalstīm.Luksemburgā, 1988. gada 9. jūnijāPadomes vārdā -priekšsēdētājsM. BlümPIELIKUMSLaboratoriju apskašu un pētījumu pārbaužu programmaNoteikumi attiecībā uz laboratoriju kontroli un pētījumu pārbaudi ir iekļauti ESAO Vides komitejas darba grupas nobeiguma ziņojuma par atbilstības LLP savstarpējo atzīšanu (OECD ENV/CHEM/CM/87.7) 4. pielikumā ("Norādījumi par labas laboratoriju prakses uzraudzības procedūru atbilstību") un 6. pielikumā ("Norādījumi par laboratoriju apskates un pētījumu pārbaudes veikšanu").[1] OV C 13, 17.1.1987., 5. lpp.[2] OV C 156, 15.6.1987., 190. lpp. un OV C 122, 9.5.1988.[3] OV C 232, 31.8.1987., 1. lpp.[4] OV L 15, 17.1.1987., 29. lpp.[5] OV L 358, 18.12.1986., 1. lpp.[6] OV 196, 16.8.1967., 1./67. lpp.[7] OV L 239, 21.8.1987., 1. lpp.


title: Komisijas Direktīva 2004/21/EK (2004. gada 24. februāris) attiecībā uz azokrāsvielu tirgū laišanas un lietošanas ierobežojumiem (Padomes Direktīvas 76/769/EEK trīspadsmitais pielāgojums tehnikas attīstībai)Dokuments attiecas uz EEZ.

text:
Svarīgs juridisks paziņojums

|

32004L0021

Oficiālais Vēstnesis L 057 , 25/02/2004 Lpp. 0004 - 0005

		Komisijas Direktīva 2004/21/EK(2004. gada 24. februāris)attiecībā uz "azokrāsvielu" tirgū laišanas un lietošanas ierobežojumiem (Padomes Direktīvas 76/769/EEK trīspadsmitais pielāgojums tehnikas attīstībai)(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes Direktīvu 2002/61/EK (2002. gada 19. jūlijs), ar ko deviņpadsmito reizi groza Padomes Direktīvu 76/769/EEK attiecībā uz dažu bīstamu vielu un preparātu tirgū laišanas un lietošanas ierobežojumiem (azokrāsvielas) [1], un jo īpaši tās 2. pantu,tā kā:(1) Saskaņā ar Direktīvu 2002/61/EK, ar kuru deviņpadsmito reizi groza Padomes Direktīvu 76/769/EEK (1976. gada 27. jūlijs) par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem [2], dažas azokrāsvielas nedrīkst lietot ādas izstrādājumos un tekstilizstrādājumos. Ādas izstrādājumus un tekstilizstrādājumus tikai tad drīkst laist tirgū, ja tie atbilst minētajā direktīvā izklāstītajām prasībām.(2) Saskaņā ar Direktīvas 2002/61/EK 2. pantu jāpieņem testēšanas metodes, lai piemērotu Direktīvas 76/769/EEK I pielikuma 43. punktu.(3) Eiropas Standartizācijas komiteja (CEN) ir izstrādājusi testēšanas metodes, kas jāizmanto ādas izstrādājumu un tekstilizstrādājumu testēšanai saskaņā ar Direktīvas 76/769/EEK I pielikuma 43. panta noteikumiem.(4) Šo direktīvu piemēro, neskarot Kopienas tiesību aktus, ar ko nosaka prasību minimumu darbinieku aizsardzībai, jo īpaši Padomes Direktīvu 89/391/EEK (1989. gada 12. jūnijs) par pasākumu ieviešanu, lai uzlabotu darba ņēmēju drošību un veselības aizsardzību darbā [3], un Padomes Direktīvu 90/394/EEK (1990. gada 28. jūnijs) par darbinieku aizsardzību pret draudiem, kas saistīti ar kancerogēnu iedarbību darbā (Sestā atsevišķā direktīva Direktīvas 89/391/EEK 16. panta 1. punkta nozīmē) [4].(5) Šajā direktīvā paredzētie pasākumi ir saskaņā ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu novēršanu bīstamu vielu un preparātu tirdzniecībā,IR PIEŅĒMUSI ŠO DIREKTĪVU.1. pantsDirektīvas 76/769/EEK I pielikumu groza, kā izklāstīts šīs direktīvas pielikumā.2. pants1. Dalībvalstīs stājas spēkā normatīvie un administratīvie akti, kas vajadzīgi, lai vēlākais līdz 2004. gada 31. decembrim izpildītu šīs direktīvas prasības. Par to dalībvalstis tūlīt informē Komisiju.Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāma tāda atsauce.2. Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.3. pantsŠī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.4. pantsŠī direktīva ir adresēta dalībvalstīm.Briselē, 2004. gada 24. februārīKomisijas vārdā —Komisijas loceklisErkki Liikanen[1] OV L 243, 11.9.2002., 15. lpp.[2] OV L 262, 27.9.1976., 201. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2003/53/EK (OV L 178, 17.7.2003., 24. lpp.).[3] OV L 183, 29.6.1989., 1. lpp. Direktīvā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).[4] OV L 196, 26.7.1990., 1. lpp. Direktīvā jaunākie grozījumi izdarīti ar Direktīvu 1999/38/EK (OJ 138, 1.6.1999., 66. lpp.).--------------------------------------------------PIELIKUMSDirektīvas 76/769/EEK I pielikumu groza šādi.1. Punkta"43. Azokrāsvielas"otrajā slejā 1. punktu aizstāj ar šo:"1. Azokrāsvielas, kam reducējot atšķeļ vienu vai vairākas azogrupas un no kurām gatavajos izstrādājumos vai to krāsotajās daļās var izdalīties viens vai vairāki aromātiskie amīni, kas minēti papildinājumā, tādā koncentrācijā, kuru var noteikt ar minētajā papildinājumā uzskaitītajām testēšanas metodēm, tas ir, vairāk par 30 ppm, nedrīkst lietot ādas izstrādājumos un tekstilizstrādājumos, kuri var tieši un ilgstoši saskarties ar cilvēka ādu vai mutes dobumu, piemēram:- apģērbā, gultas veļā, dvieļos, šinjonos, parūkās, cepurēs, autiņbiksītēs un citos higiēnas priekšmetos, guļammaisos,- apavos, cimdos, rokas pulksteņu siksniņās, rokassomās, makos/kabatas portfeļos, portfeļos, krēslu pārvalkos, makos, ko nēsā apliktus ap kaklu,- tekstilmateriāla vai ādas materiāla rotaļlietās un rotaļlietās, kurām ir tekstilmateriāla vai ādas materiāla apģērba gabali,- dzijā un audumos, kas paredzēti galapatērētāja lietošanai."2. Papildinājuma 43. punktu papildina ar šo:"Testēšanas metožu sarakstsEiropas Standartizācijas organizācija [1] | Atsauce uz standartu un tā nosaukums | Atsauce uz dokumentu | Atsauce uz aizstāto standartu |CEN | Āda – Ķīmiskie testi – Dažu azokrāsvielu noteikšana krāsotā ādā | CEN ISO/TS 17234:2003 | NAV |CEN | Tekstilpreces – Dažu no azokrāsvielām iegūtu aromātisko amīnu noteikšanas metodes – 1. daļa: Dažu tādu azokrāsvielu izmantošanas noteikšana, kas ir pieejamas bez ekstrahēšanas | EN 14362–1:2003 | NAV |CEN | Tekstilpreces – Dažu no azokrāsvielām iegūtu aromātisko amīnu noteikšanas metodes – 2. daļa: Dažu tādu azokrāsvielu izmantošanas noteikšana, kas ir pieejamas, ekstrahējot šķiedras | EN 14362–2:2003 | NAV |[1] "ESO" – Eiropas Standartizācijas organizācija:- "CEN": "rue de Stassart 36, B–1050 Bruxelles"; tālr. (32–2) 550 08 11, fakss: (32–2) 550 08 19. http://www.cenorm.be- "CENELEC": "rue de Stassart 35, B–1050 Bruxelles"; tālr. (32–2) 519 68 71, fakss: (32–2) 519 69 19. http://www.cenelec.org- "ETSI": "650, route des Lucioles, F–06921 Sophia Antipolis"; tālr. (33) 492 94 42 00, fakss: (33) 493 65 47 16. http://www.etsi.org"--------------------------------------------------


title: Komisijas Direktīva 2008/116/EK ( 2008. gada 15. decembris), ar ko groza Padomes Direktīvu 91/414/EEK, iekļaujot tajā aklonifēnu, imidakloprīdu un metazahloru kā darbīgās vielas (Dokuments attiecas uz EEZ)

text:
               16.12.2008

               LV

               Eiropas Savienības Oficiālais Vēstnesis

               L 337/86

      KOMISIJAS DIREKTĪVA 2008/116/EK
   (2008. gada 15. decembris),
   ar ko groza Padomes Direktīvu 91/414/EEK, iekļaujot tajā aklonifēnu, imidakloprīdu un metazahloru kā darbīgās vielas
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 6. panta 1. punktu,
   tā kā:

               (1)

               Komisijas Regulā (EK) Nr. 451/2000 (2) un Regulā (EK) Nr. 1490/2002 (3) paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas trešā posma īstenošanai un izveidots to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Šajā sarakstā ir iekļauts aklonifēns, imidakloprīds un metazahlors.

               (2)

               Minēto darbīgo vielu iedarbība uz cilvēka veselību un vidi ir novērtēta saskaņā ar Regulas (EK) Nr. 451/2000 un Regulas (EK) Nr. 1490/2002 noteikumiem attiecībā uz vairākiem izmantošanas veidiem, ko ierosinājuši pieteikuma iesniedzēji. Turklāt minētajās regulās ir izraudzītas ziņotājas dalībvalstis, kuru pienākums ir iesniegt Eiropas Pārtikas nekaitīguma iestādei (EPNI) attiecīgos novērtējuma ziņojumus un ieteikumus saskaņā ar Regulas (EK) Nr. 1490/2002 10. panta 1. punktu. Par aklonifēnu un imidakloprīdu ziņotāja dalībvalsts bija Vācija, un visa attiecīgā informācija tika iesniegta attiecīgi 2006. gada 11. septembrī un 2006. gada 13. jūnijā. Ziņotāja dalībvalsts par metazahloru bija Apvienotā Karaliste, un visa attiecīgā informācija tika iesniegta 2005. gada 30. septembrī.

               (3)

               Dalībvalstu un EPNI speciālisti pārskatīja novērtējuma ziņojumus un EPNI zinātnisko ziņojumu (4) veidā 2008. gada 31. jūlijā par aklonifēnu, 2008. gada 29. maijā par imidakloprīdu un 2008. gada 14. aprīlī par metazahloru iesniedza tos Komisijai. Dalībvalstis un Komisija izskatīja šos ziņojumus Pārtikas aprites un dzīvnieku veselības pastāvīgajā komitejā, un 2008. gada 26. septembrī tos pabeidza kā Komisijas pārskata ziņojumus par aklonifēnu, imidakloprīdu un metazahloru.

               (4)

               Dažādajās veiktajās pārbaudēs konstatēja, ka aklonifēnu, imidakloprīdu un metazahloru saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, īpaši attiecībā uz izmantošanas veidiem, kas tika pārbaudīti un sīki izklāstīti Komisijas pārskata ziņojumos. Tāpēc ir lietderīgi šīs darbīgās vielas iekļaut I pielikumā, lai nodrošinātu, ka visās dalībvalstīs saskaņā ar minētās direktīvas noteikumiem var piešķirt atļaujas augu aizsardzības līdzekļiem, kas satur minētās darbīgās vielas.

               (5)

               Neatkarīgi no šā secinājuma ir lietderīgi iegūt papildu informāciju par dažiem konkrētiem jautājumiem. Direktīvas 91/414/EEK 6. panta 1. punktā noteikts, ka vielas iekļaušanai I pielikumā var paredzēt nosacījumus. Tādēļ ir lietderīgi pieprasīt aklonifēna papildu pārbaudes, lai novērtētu atliekas rotācijas kultūrās un lai apstiprinātu riska novērtējumu attiecībā uz putniem, zīdītājiem, ūdens dzīvniekiem un blakussugu augiem, un imidakloprīda papildu pārbaudes, lai apstiprinātu riska novērtējumu attiecībā uz lietotājiem un strādniekiem un apdraudējumu putniem un zīdītājiem, un šādi pētījumi jāizstrādā pieteikuma iesniedzējiem. Turklāt attiecībā uz metazahloru ir lietderīgi iegūt papildu informāciju par dažiem konkrētiem jautājumiem. Direktīvas 91/414/EEK 5. panta 5. punktā paredzēts, ka iekļaušanu var pārskatīt jebkurā laikā, ja ir norādes, ka vairs netiek ievēroti 1. un 2. punktā minētie kritēriji. Pieteikuma iesniedzējs ir iesniedzis informāciju, kas šajā posmā ir pietiekama, lai izskatītu dažu metabolītu atbilstību. Tomēr lēmums par metazahlora klasifikāciju saskaņā ar 1967. gada 27. jūnija Direktīvu 67/548/EEK par normatīvo un administratīvo aktu tuvināšanu attiecībā uz bīstamu vielu klasifikāciju, iepakošanu un marķēšanu (5) vēl nav precizēts. Šāda lēmuma rezultātā varētu būt vajadzīga papildu informācija par šiem metabolītiem. Pieteikuma iesniedzēja iesniegtā informācija šajā posmā ir pietiekama, lai izskatītu metabolīta 479M04, 479M08, 479M09, 479M11 un 479M12 atbilstību saistībā ar vēzi. Tomēr, ja pieņem lēmumu saskaņā ar Direktīvu 67/548/EEK, ar ko metazahloru klasificē ar norādi “kancerogenitāte ir daļēji pierādīta”, būs vajadzīga papildu informācija par šo metabolītu atbilstību saistībā ar vēzi. Direktīvas 91/414/EEK 6. panta 1. punktā noteikts, ka vielas iekļaušanai direktīvas I pielikumā var paredzēt nosacījumus. Tādēļ metazahlora iekļaušanai jāpiemēro nosacījums par papildu informācijas sniegšanu gadījumā, ja minēto vielu klasificē saskaņā ar Direktīvu 67/548/EEK.

               (6)

               Pirms darbīgo vielu iekļauj I pielikumā, jāparedz pietiekams laikposms, lai dalībvalstis un ieinteresētās personas varētu sagatavoties šīs iekļaušanas radīto jauno prasību izpildei.

               (7)

               Neierobežojot Direktīvā 91/414/EEK noteiktos pienākumus, kas izriet no darbīgās vielas iekļaušanas I pielikumā, pēc iekļaušanas dalībvalstīm jāatvēl sešu mēnešu laikposms pašreizējo atļauju pārskatīšanai attiecībā uz augu aizsardzības līdzekļiem, kuri satur aklonifēnu, imidakloprīdu un metazahloru, lai nodrošinātu atbilstību Direktīvas 91/414/EEK, un jo īpaši tās 13. panta prasībām un I pielikumā izklāstītajiem nosacījumiem. Dalībvalstīm saskaņā ar Direktīvas 91/414/EEK noteikumiem attiecīgi jāmaina, jāaizstāj vai jāatsauc spēkā esošās atļaujas. Atkāpjoties no iepriekš noteiktā termiņa, jānosaka ilgāks laikposms, lai saskaņā ar Direktīvā 91/414/EEK izklāstītajiem vienotajiem principiem iesniegtu un novērtētu pilnu III pielikuma dokumentāciju par katra augu aizsardzības līdzekļa katru paredzēto izmantošanas veidu.

               (8)

               Iepriekš gūtā pieredze, iekļaujot saskaņā ar Regulu (EEK) Nr. 3600/92 (6) novērtētās darbīgās vielas Direktīvas 91/414/EEK I pielikumā, liecina par iespējamām grūtībām, interpretējot pašreizējo atļauju turētāju pienākumus attiecībā uz piekļuvi datiem. Lai izvairītos no turpmākām grūtībām, jāprecizē dalībvalstu pienākumi, galvenokārt pienākums pārbaudīt, ka atļaujas turētājs var pamatot piekļuvi dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdzšinējām direktīvām par grozījumiem I pielikumā, neuzliek jaunus pienākumus dalībvalstīm vai atļauju turētājiem.

               (9)

               Tāpēc ir lietderīgi attiecīgi grozīt Direktīvu 91/414/EEK.

               (10)

               Šajā direktīvā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 91/414/EEK I pielikumu groza atbilstīgi šīs direktīvas pielikumam.
   2. pants
   Dalībvalstis vēlākais līdz 2010. gada 31. janvārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.
   Tās piemēro minētos noteikumus no 2010. gada 1. februāra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   3. pants
   1.   Vajadzības gadījumā dalībvalstis līdz 2010. gada 31. janvārim saskaņā ar Direktīvu 91/414/EEK groza vai atsauc pašreizējās atļaujas augu aizsardzības līdzekļiem, kuri satur aklonifēnu, imidakloprīdu un metazahloru.
   Līdz minētajai dienai tās jo īpaši pārbauda, vai ir izpildīti minētās direktīvas I pielikuma nosacījumi attiecībā uz aklonifēnu, imidakloprīdu un metazahloru, izņemot tos nosacījumus, kas paredzēti attiecīgās darbīgās vielas ieraksta B daļā, un vai atļaujas turētājam ir dokumentācija vai piekļuve dokumentācijai, kas saskaņā ar 13. panta nosacījumiem atbilst minētās direktīvas II pielikuma noteikumiem.
   2.   Atkāpjoties no 1. punkta, par katru atļauto augu aizsardzības līdzekli, kas satur aklonifēnu, imidakloprīdu un metazahloru kā vienīgo darbīgo vielu vai vienu no vairākām darbīgām vielām, kuras vēlākais līdz 2009. gada 31. jūlijam ir iekļautas Direktīvas 91/414/EEK I pielikuma sarakstā, dalībvalstis veic līdzekļa atkārtotu novērtēšanu saskaņā ar vienotajiem principiem, kas paredzēti Direktīvas 91/414/EEK VI pielikumā, pamatojoties uz dokumentāciju, kas atbilst minētās direktīvas III pielikuma prasībām, un attiecīgi ņemot vērā minētās direktīvas I pielikuma ieraksta B daļu, kas attiecas uz aklonifēnu, imidakloprīdu un metazahloru. Pamatojoties uz minēto novērtējumu, dalībvalstis nosaka, vai līdzeklis atbilst Direktīvas 91/414/EEK 4. panta 1. punkta b), c), d) un e) apakšpunktā izklāstītajiem nosacījumiem.
   Pēc tā konstatēšanas, dalībvalstis rīkojas šādi:

               a)

               ja līdzeklis satur aklonifēnu, imidakloprīdu un metazahloru kā vienīgo darbīgo vielu, vajadzības gadījumā groza vai atsauc atļauju vēlākais līdz 2014. gada 31. janvārim; vai

               b)

               ja līdzeklis satur aklonifēnu, imidakloprīdu un metazahloru kā vienu no vairākām darbīgām vielām, vajadzības gadījumā groza vai atsauc atļauju vēlākais līdz 2014. gada 31. janvārim vai līdz datumam, kas šādai grozīšanai vai atsaukšanai paredzēts attiecīgajā direktīvā vai direktīvās, ar kurām atbilstīgo vielu vai vielas iekļauj Direktīvas 91/414/EEK I pielikumā, izvēloties vēlāko no šiem datumiem.

         4. pants
   Šī direktīva stājas spēkā 2009. gada 1. augustā.
   5. pants
   Šī direktīva ir adresēta dalībvalstīm.

      Briselē, 2008. gada 15. decembrī

            Komisijas vārdā —

            Komisijas locekle

         Androulla VASSILIOU

      (1)  OV L 230, 19.8.1991., 1. lpp.

      (2)  OV L 55, 29.2.2000., 25. lpp.

      (3)  OV L 224, 21.8.2002., 23. lpp.

      (4)  EPNI zinātniskais ziņojums (2008) 149. Secinājums par darbīgās vielas aklonifēna pesticīdu riska novērtējuma salīdzinošo pārskatīšanu (pabeigts 2008. gada 31. jūlijā).
   EPNI zinātniskais ziņojums (2008) 148. Secinājums par darbīgās vielas imidakloprīda pesticīdu riska novērtējuma salīdzinošo pārskatīšanu (pabeigts 2008. gada 29. maijā).
   EPNI zinātniskais ziņojums (2008) 145. Secinājums par darbīgās vielas metazahlora pesticīdu riska novērtējuma salīdzinošo pārskatīšanu (pabeigts 2008. gada 14. aprīlī).

      (5)  OV 196, 16.8.1967., 1. lpp.

      (6)  OV L 366, 15.12.1992., 10. lpp.

      PIELIKUMS
      Direktīvas 91/414/EEK I pielikumā tabulas beigās pievieno šādu ierakstu:

                     Nr.

                     Parastais nosaukums, identifikācijas numuri

                        IUPAC nosaukums

                     Tīrība (1)

                     Stāšanās spēkā datums

                     Iekļaušanas termiņa beigas

                     Īpaši noteikumi

                     “221

                     Aklonifēns

                        CAS Nr. 74070-46-5

                        CIPAC Nr. 498

                     2-hlor-6-nitro-3-fenoksianilīns

                     ≥ 970 g/kg
                     Piemaisījuma fenolu uzskata par toksisku, un tam ir noteikts maksimālais līmenis 5 g/kg.

                     2009. gada 1. augusts

                     2019. gada 31. jūlijs

                     A   DAĻA
                     Var atļaut izmantot tikai kā herbicīdu.
                     B   DAĻA
                     Novērtējot pieteikumus, kas iesniegti, lai saņemtu atļauju lietot aklonifēnu saturošus augu aizsardzības līdzekļus citādi nekā saulespuķēm, dalībvalstis pievērš īpašu uzmanību 4. panta 1. punkta b) apakšpunktā minētajiem kritērijiem un nodrošina, ka pirms šādas atļaujas izsniegšanas ir iesniegti visi nepieciešamie dati un informācija.
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas 2008. gada 26. septembrī pabeigtā pārskata ziņojuma secinājumus par aklonifēnu, un jo īpaši tā I un II papildinājumu.
                     Vispārējā novērtējumā dalībvalstīm īpaša uzmanība jāpievērš šādiem aspektiem:

                                 —

                                 rūpnieciski ražotā tehniskā materiāla specifikācijas jāapstiprina un jāpamato ar atbilstošiem analītiskiem datiem. Dokumentācijā par toksiskumu izmantotais testa materiāls jāsalīdzina un jāpārbauda attiecībā pret šīm tehniskā materiāla specifikācijām,

                                 —

                                 lietotāju drošības aizsardzībai. Atļautā izmantojuma nosacījumos jānorāda, ka jālieto atbilstoši individuālās aizsardzības līdzekļi un jāpiemēro risku mazinoši pasākumi, lai samazinātu iedarbību,

                                 —

                                 atliekām rotācijas kultūrās un jānovērtē to ietekme uz patērētājiem, ņemot vērā viņu ēšanas paradumus,

                                 —

                                 putnu, zīdītāju, ūdens dzīvnieku un blakussugu augu aizsardzībai. Saistībā ar identificēto apdraudējumu vajadzības gadījumā jāpiemēro riska mazināšanas pasākumi, piemēram, buferzonas.

                           Attiecīgās dalībvalstis pieprasa iesniegt papildu sīkākus pētījumus par atliekām rotācijas kultūrās un attiecīgu informāciju, lai apstiprinātu riska novērtējumu attiecībā uz putniem, zīdītājiem, ūdens dzīvniekiem un blakussugu augiem.
                     Tās nodrošina, ka pieteikuma iesniedzējs šādus apstiprinošus datus un informāciju iesniedz Komisijai divu gadu laikā pēc šīs direktīvas stāšanās spēkā.

                     222

                     Imidakloprīds

                        CAS Nr. 138261-41-3

                        CIPAC Nr. 582

                     (E)-1-(6-hlor-3-piridīnilmetil)-N-nitroimidazolidīn-2-ilidēnamīns

                     ≥ 970 g/kg

                     2009. gada 1. augusts

                     2019. gada 31. jūlijs

                     A   DAĻA
                     Var atļaut izmantot tikai kā insekticīdu.
                     Blakussugu organismu, jo īpaši medus bišu un putnu aizsardzībai, lietojot sēklu apstrādei:

                                 —

                                 sēklas apsmidzināšanu veic tikai profesionālās sēklu apstrādes telpās. Šajās telpās jāizmanto iespējami labākā tehnika, lai nepieļautu putekļu mākoņu izplatību, uzglabājot, transportējot vai apstrādājot sēklas,

                                 —

                                 lieto atbilstošu aprīkojumu, lai nodrošinātu augstu saplūšanas pakāpi ar augsni, mazinātu noplūdes un mazinātu putekļu mākoņu emisiju. Dalībvalstis nodrošina, ka apstrādāto sēklu marķējumā ir ietverta norāde, ka sēklas ir apstrādātas ar imidakloprīdu, un ir noteikti risku mazinoši pasākumi, kas paredzēti atļaujā.

                           B   DAĻA
                     Novērtējot pieteikumus, kas iesniegti, lai saņemtu atļauju lietot imidakloprīdu saturošus augu aizsardzības līdzekļus citādi nekā tomātiem siltumnīcās, dalībvalstis pievērš īpašu uzmanību 4. panta 1. punkta b) apakšpunktā minētajiem kritērijiem un nodrošina, ka pirms šādas atļaujas izsniegšanas ir iesniegti visi nepieciešamie dati un informācija.
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas 2008. gada 26. septembrī pabeigtā pārskata ziņojuma secinājumus par imidakloprīdu, un jo īpaši tā I un II papildinājumu.
                     Vispārējā novērtējumā dalībvalstīm īpaša uzmanība jāpievērš:

                                 —

                                 lietotāju un darbinieku drošībai un jāgarantē, ka izmantojuma nosacījumos paredzēts izmantot atbilstošus individuālās aizsardzības līdzekļus,

                                 —

                                 ietekmei uz ūdens organismiem un posmkājiem, kas nav apstrādes mērķis, un citiem augsnes makroorganismiem, un jānodrošina, ka atļaujas nosacījumi vajadzības gadījumā ietver risku mazinošus pasākumus,

                                 —

                                 medus bišu aizsardzībai, jo īpaši izsmidzināšanas gadījumā, un jānodrošina, ka atļaujas nosacījumi vajadzības gadījumā ietver arī risku mazinošus pasākumus.

                           Attiecīgās dalībvalstis pieprasa iesniegt:

                                 —

                                 informāciju, kas vajadzīga, lai turpinātu riska novērtējumu attiecībā uz lietotājiem un strādniekiem,

                                 —

                                 informāciju, kas vajadzīga, lai turpinātu riska novērtējumu attiecībā uz putniem un zīdītājiem.

                           Tās nodrošina, ka pieteikuma iesniedzējs šādus apstiprinošus datus un informāciju iesniedz Komisijai divu gadu laikā pēc šīs direktīvas stāšanās spēkā.

                     223

                     Metazahlors

                        CAS Nr. 67129-08-2

                        CIPAC Nr. 411

                     2-hlor-N-(pirazol-1-ilmetil)acet-2′,6′-ksilidīds

                     ≥ 940 g/kg
                     Ražošanas procesā radušos piemaisījumu toluolu uzskata par toksisku, un tam ir noteikts maksimālais līmenis – 0,01 %.

                     2009. gada 1. augusts

                     2019. gada 31. jūlijs

                     A   DAĻA
                     Var atļaut izmantot tikai kā herbicīdu. Lietot ne vairāk kā 1,0 kg/ha reizi trijos gados tajā pašā laukā.
                     B   DAĻA
                     Lai īstenotu VI pielikuma vienotos principus, ņem vērā Pārtikas aprites un dzīvnieku veselības pastāvīgās komitejas 2008. gada 26. septembrī pabeigtā pārskata ziņojuma secinājumus par metazahloru, un jo īpaši tā I un II papildinājumu.
                     Vispārējā novērtējumā dalībvalstīm īpaša uzmanība jāpievērš:

                                 —

                                 lietotāju drošībai un jāgarantē, ka izmantojuma nosacījumos paredzēts izmantot atbilstošus individuālās aizsardzības līdzekļus,

                                 —

                                 ūdens organismu aizsardzībai,

                                 —

                                 gruntsūdeņu aizsardzībai gadījumos, kad darbīgo vielu lieto reģionos ar jutīgu augsni un/vai klimatiskajiem apstākļiem.

                           Vajadzības gadījumā atļaujas piešķiršanas nosacījumos ietver risku mazinošus pasākumus un jutīgajās zonās uzsāk monitoringa programmas, lai pārbaudītu iespējamo gruntsūdens piesārņojumu ar 479M04, 479M08, 479M09, 479M11 un 479M12 metabolītu.
                     Ja metazahloru saskaņā ar Direktīvu 67/548/EEK klasificē ar norādi “kancerogenitāte ir daļēji pierādīta”, attiecīgās dalībvalstis prasa iesniegt papildu informāciju par metabolīta 479M04, 479M08, 479M09, 479M11 un 479M12 atbilstību saistībā ar vēzi.
                     Tās nodrošina, ka pieteikuma iesniedzēji šādu informāciju iesniedz Komisijai sešu mēnešu laikā pēc tam, kad ir izziņots lēmums par šādu klasifikāciju.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.